ઉનાળામાં સૂકા પવન અને ભેજવાળા વાતાવરણનું મિશ્રણ થતાં તમે ગરમીથી રાહત મેળવવાના પ્રયાસોમાં લાગી જાવ છો, પરંતુ આ ગરમીથી તમારી સ્કિનને લગતી સમસ્યાઓ વધી જાય છે. ખાસ કરીને સનબર્નની સમસ્યા વધે છે. આવા વાતાવરણમાં કેટલાક ઘરગથ્થુ ઉપાયો અજમાવીને તમે સ્કિનને રાહત આપી શકો છો. આ અંગે અક્ષર બ્યુટી પાર્લરનાં સુશીલા રાઠોડ જણાવે છે કે, ગરમીના દિવસોમાં સ્કિન વધુ સંભાળ માગી લે છે. રસોડામાં વપરાતી કેટલીક હાથવગી વસ્તુઓ તેમ જ ડ્રેસિંગ ટેબલ પર પડેલી કેટલીક બ્યુટી પ્રોડકટ્સનો ઉપયોગ કરતા શીખી જાવ તો કાળઝાળ ઉનાળામાં પણ તમે ટેન્શન વગર બહાર ફરી શકશો.